किशोरी मेले में आत्मरक्षा की लगाई प्रदर्शनी
आमेट | कस्तूरबागांधी आवासीय विद्यालय सेलागुड़ा में गुरुवार को शैक्षिक किशोरी मेले में 45 स्टालों पर मॉडलों का प्रदर्शन किया। प्रधानाचार्य भगवतीलाल आमेटा ने बताया की शैक्षिक किशोरी मेले का उद्घाटन प्रधान अरविंद कंवर अतिरिक्ति बीईईओ राजेंद्र शर्मा ने किया। मेले में बालिकाओं ने विभिन्न शैक्षिक सह शैक्षिक गतिविधियों पर मॉडलों और वैज्ञानिक प्रयोगों पर आधारित स्टॉल लगाई। साथ ही छात्राओं को आत्मरक्षा के प्रति जागरूक करने के लिए भी स्टाल प्रदर्शित की गई। जिला शिक्षा अधिकारी युगल बिहारी दाधीच ने मेले का निरीक्षण किया। इस दौरान सरपंच नेनूराम, सचिव शकुंतला महात्मा, आरपी राजकुमार, कैलाश कंवर, अनिता मेवाड़ा नीरू जोशी सहित कई छात्राएं मौजूद थी।
hin_Deva hin_Deva